فاروق حمید

فاروق حمید انگریزی: Farooq Hamid(پیدائش: 3 مارچ 1945ءلاہور، پنجاب (اب پاکستان میں)، انڈیا) ایک پاکستانی کرکٹر ہے۔ انہوں نے پاکستان کی طرف سے 1 ٹیسٹ میچ کھیلا ان کے کزن خالد عزیز بھی پاکستان میں فرسٹ کلاس کرکٹ کھیلتے تھے اور ٹیسٹ امپائر تھے۔ فاروق حمید کی بہن طاہرہ حامد نے 1978 میں پاکستان ویمن کرکٹ ایسوسی ایشن کے قیام میں مدد کی۔ وہ افتتاحی سیکرٹری تھیں۔ فاروق حمید نے پاکستان کے ساتھ ساتھ لاہور اور پاکستان انٹر نیشنل ائیر لائنز کے لیے بھی کرکٹ کھیلی۔ وہ سیدھے ہاتھ کے بلے باز اور سیدھے ہاتھ کے ہی تیز باولر تھے۔

فرسٹ کلاس کیریئر 
دائیں ہاتھ کے اوپننگ باؤلر، فاروق حمید نے 1961-62ء میں فرسٹ کلاس ڈیبیو کیا، اور 1963ء میں پاکستان ایگلٹس کے ساتھ انگلینڈ کا دورہ کیا ان کی فرسٹ کلاس باؤلنگ کے بہترین اعداد و شمار 1964-65ء میں ویلنگٹن کے خلاف میچ میں سامنے آئے جب انہوں نے 16 کے عوض 7 وکٹ لیکر ویلنگٹن کو 53 رنز پر آؤٹ کرنے میں اہم کردار ادا کیا۔1967-68ء میں انہوں نے پی آئی اے کی طرف سے پشاور کے خلاف کھیلتے ہوئے 30 کے عوض 5 اور 20 کے عوض 5 وکٹ لیے۔ اس وقت کے اعتبار سے یہ ایک مناسب پرفارمنس تھی جسے خوب سراہا گیا

ٹیسٹ کرکٹ میں آمد 
انہوں نے 1964-65ء  میں پاکستان ٹیم کے ساتھ آسٹریلیا اور نیوزی لینڈ کا دورہ کیا اور میلبورن کرکٹ گراونڈ میں آسٹریلیا کے خلاف اپنا واحد ٹیسٹ کھیلا۔ ان کی واحد ٹیسٹ وکٹ ایان چیپل کی تھی جو اتفاق سے اپنا پہلا ٹیسٹ میچ کھیل رہے تھے۔ اگرچہ وہ اپنے اکلوتے ٹیسٹ میں توقعات پر پورا نہ اتر سکے تاہم انہوں نے 1969-70ء کے سیزن تک پاکستان میں فرسٹ کلاس کرکٹ کھیلنا جاری رکھا۔

اعداد و شمار 
فاروق حمید نے 1 ٹیسٹ میچ کی 2 اننگز میں 3 رنز بنائے جس میں 3 ان کا سب سے زیادہ سکور تھا۔یہ رنز 1.50 کی اوسط سے بنائے گئے جبکہ 43 فرسٹ کلاس میچوں کی 54 اننگز میں 12 بار ناٹ آئوٹ رہ کر انہوں نے 546 رنز بنائے۔ 38 ان کا بہترین سکور تھا 13.00 کی اوسط سے بنائے ۔ انہوں نے ٹیسٹ کرکٹ میں 107 رنز کے عوض 1 وکٹ  حاصل کی۔

مزید دیکھیے 
 کرکٹ
 ٹیسٹ کرکٹ
 پاکستان قومی کرکٹ ٹیم
 پاکستان کے ٹیسٹ کرکٹ کھلاڑی

حوالہ جات 

1945ء کی پیدائشیں
بقید حیات شخصیات
پاکستان انٹرنیشنل ایئر لائنز کے کرکٹ کھلاڑی
پاکستان کے کرکٹ کھلاڑی
پاکستان کے ٹیسٹ کرکٹ کھلاڑی
لاہور اے کے کرکٹ کھلاڑی
لاہور سے کرکٹ کھلاڑی
لاہور کے کرکٹ کھلاڑی
لاہور کے کھلاڑی
لاہور گرینز کے کرکٹ کھلاڑی
پاکستان ایگلٹس کے کرکٹ کھلاڑی
سنٹرل زون (پاکستان) کے کرکٹ کھلاڑی
پاکستان انٹرنیشنل ایئر لائنز بی کے کرکٹ کھلاڑی
ویکی ڈیٹا سے مطابقت رکھنے والی مختصر تفصیل